PolyAgent/wiki_georgian_en_parallel_20231101 huggingface dataset:
Old fashioned (კოქტეილი)

Old fashioned (კოქტეილი)
Old fashioned (ინგ: ძველმოდური) კოქტეილია, რომელიც შაქრის, ბითერებისა (სხვადასხვა მცენარეებით დამზადებული ალკოჰოლურ სასმელთა ჯგუფი) და წყლის არევითა და შემდეგ ვისკის ან იშვიათად ბრენდის დამატებით მიიღება. სასმელი გაფორმებულია ფორთოხლის ნაჭრით ან ქერქით და კოქტეილის ალუბლით. ის როგორც წესი მორთმეულია კოქტეილის მოსახელე "ძველმოდური" ჭიქით.
სასმელი განვითარდა მე-19 საუკუნეში და სახელი მიიღო 1880-იან წლებში. ის არის IBA-ს (ბარმენთა საერთაშორისო ასოციაცია) ოფიციალური კოქტეილი. დევიდ ემბარის წიგნში "სასმელთა შერევის ნატიფი ხელოვნება" Old fashioned შესულია ექვს ძირითად სასმელში.
ისტორია
Old fashioned იყო კოქტეილების ერთ-ერთი ყველაზე მარტივი და ადრეული ვერსია, მანამდე სანამ მე-19 საუკუნის მეორე ნახევარში ბარმენული ტექნიკა და რეცეპტები განვითარდებოდა. პირველი დოკუმენტირებული განსაზღვრება სიტვყვისა "კოქტეილი" მოხდა 1806 წლის 13 მაისს, როცა გამოცემაThe Balance and Columbian Repository-ის ჟურნალისტმა მკითხველის შეკითხვას თუ როგორ განმარტავდა ამ სიტყვას შემდეგნაირად უპასუხა: ის არის ძლიერი შენარევი სპირტიანი სასმელის, ბითერის, წყლისა და შაქრის, რაც არსებითად სწორედ Old fashioned-ის რეცეპტია. ასევე აღწერს კოქტეილს შოტლანდიელი მოგზაური, მწერალი და ბრიტანული არმიის ჯარისკაცი ჯეიმზ ედვარდ ალექსანდერი 1833 წელს - "რომი, ჯინი ან ბრენდი, წყლით, ბითერებითა და შაქრით", თუმცა მის აღწერაში სასმელის მუსკატის კაკლით გაფორმებაც შედის.
1860-იანი წლებისთვის კოქტეილში ხშირად ფორთოხლის კურასაოს (ჰოლანდიური ლიქიორი), აბსენთს და სხვა ლიქორებს ამატებდნენ. მას შემდეგ რაც კოქტეილები უფრო რთული და კომპლექსური გახდა, კლიენტები ბარმენებს სთხოვდნენ ისეთ ნარევს, რომელიც რომელიმე ადრეული (1850-იან წლებამდე) სასმელის მსგავსი იქნებოდა. თავდაპირველი ნარევი, თუმცა სხვა პროპორციებით, ისევ დაუბრუნდა მოდას და ეწოდა - Old fashioned ანუ ძველმოდური.
1881 წელს ლუივილში დაარსებული ჯენტლმენთა კლუბი პენდენისი ამტკიცებს, რომ კოქტეილი სწორედ აქ გამოიგონეს. კოქტეილების კრიტიკოსი დეივიდ ვონდერიჩი ამ მოსაზრებას ნაკლებ სარწმუნოდ მიიჩნევს, ვინაიდან Old fashioned-ის პირველი ხსენება ბეჭდვით მედიაში 1880 წელს Chicago Daily Tribune-ში მოხდა, როცა კლუბი პენდენისი საერთოდ არ იყო გახსნილი. ეს კიდევ ერთხელ ადასტურებს, რომ Old fashioned იყო მანამდე დიდი ხნით ადრე არსებული სასმელის ახლებური შეფუთვა.
მომზადება
ინგრედიენტები
• ნახევარი ჩაის კოვზი შაქარი
• 3/8 ჩაის კოვზი ანგოსტურას ბითერი
• 1 ჩაის კოვზი წყალი
• 2 უნცია ბურბონი
• გაფორმება: ფორთოხლის ქერქი
ნაბიჯები
ჩაასხით ბითერი, წყალი და შაქარი "ძველმოდურ" ჭიქაში და ურიეთ შაქრის თითქმის ბოლომდე გახსნამდე
გაავსეთ ჭიქა მოზრდილი ყინულის კუბიკებით, დაამატეთ ვისკი და ფრთხილად მოურიეთ
მოსრისეთ ფორთოხლის ქერქი და გამოყოფილი ზეთი მოუსვით ჭიქის პირს. შემდეგ აღნიშნული ქერქი ჩააგდეთ ჭიქაში
კულტურული გავლენა
სქოლიო
კოქტეილები
ბაბაილი

ბაბაილი — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
რესურსები ინტერნეტში
ზანგილანის რაიონის სოფლები
გიორგი სოღოიანი

გიორგი სოღოიანი (დ. 7 ივლისი, 1997) — ქართველი მოციგავე. 2018 წელს მონაწილეობა მიიღო ზამთრის ოლიმპიურ თამაშებზე. დაიკავა 32-ე ადგილი.
სქოლიო
ქართველი მოციგავეები
საქართველოს სსრ პედაგოგიური საზოგადოება

საქართველოს სსრ პედაგოგიური საზოგადოება — საქართველოს სსრ მასწავლებელთა, პედაგოგიკისა და სახალხო განათლების დარგის მეცნიერ და პრაქტიკოს მუშაკთა ნებაყოფლობითი ორგანიზაცია, რომელიც შეიქმნა 1961 წელს თბილისში. საზოგადოება ატარებდა ყრილობებს. საზოგადოებას ჰქონდა განყოფილებები აფხაზეთისა და აჭარის ასსრ-ებსა და სამხრეთ ოსეთის აო-ში, აგრეთვე საზოგადოებრივ საწყისებზე არსებული რაიონული და საქალაქო საბჭოები (მათში შემავალი პირველადი ორგანიზაციები) საქართველოს სსრ ყველა რაიონსა და ქალაქში. საზოგადოება გამოსცემდა სამეცნიერო-მეთოდურ ლიტერატურას, აჯილდოებდა იაკობ გოგებაშვილის სახელობის პრემიით და საზოგადოების საპატიო სიგელით საზოგადოების დაარსებიდან უცვლელი პრეზიდენტი აკადემიკოსი დ. ლორთქიფანიძე.
ლიტერატურა
საქართველოს სსრ საზოგადოებები
Remígio

Remígio is a municipality in the state of Paraíba in the Northeast Region of Brazil.
See also
List of municipalities in Paraíba
References
Municipalities in Paraíba
Bulgaria Air

Bulgaria Air — ბულგარეთის ეროვნული ფლაგმანი ავიაკომპანია. კომპანიის შტაბ-ბინა მდებარეობს ქალაქ სოფიაში, სოფიას აეროპორტში. დაარსდა 2002 წლის ნოემბერში. ავიაკომპანიის საბაზო აეროპორტია - სოფიას აეროპორტი. Bulgaria Air ფრენებს მსოფლიოს 17 ქვეყნის 26 დანიშნულების პუნქტში ახორციელებს.
გალერეა
რესურსები ინტერნეტში
სქოლიო
ბულგარეთის ავიაკომპანიები
Kuźma Čorny

Kuźma Čorny
Mikałaj Karłavič Ramanoŭski (Belarusian:Мікалай Карлавіч Раманоўскі), also known by the pseudonym Kuźma Čorny (Belarusian:Кузьма Чорны, 24 June 1900 in Borki, Białystok County, north-eastern Poland – 22 November 1944 in Minsk, Belarus) was a Belarusian poet, writer, dramatist, and opinion journalist. He studied at the pedagogue school in Niaśviž from 1916 until 1919. During the 1920s, he worked as a teacher in Słuck. In 1923, he was working in the faculty of literature and linguistics (pedagogue department) in the Belarusian State University in Minsk. From 1924 to 1928, he worked as a journalist in a magazine Biełaruskaja vioska. In 1923, he was a member of a literary organisation Maładniak, and editor of Uzvyšša for five years from 1926 until 1931. During the Second World War, he lived in Moscow, working in a journal Razdavim fashistkuyu gadinu and Biełaruś. Then he moved back to Minsk. He died on 22 November 1944, aged 44 of a stroke in the apartment-room provided by Sovnarkom. He was an author of children's literature.
References
Kuzma
"Čorny Kuźma", Great Soviet Encyclopedia. Retrieved 2017-02-16
Further reading
Janka Kazeka, Kusma Tschorny: Старонкі творчасці. Janka Kazeka, Minsk: Мастацкая літаратура. 1980, S. 133.
Их именами названы...: Энциклопедический справочник / Редкол.: И. П. Шамякин (гл. ред.) и др. БелСЭ, Minsk 1987, S. 671–672.
История белорусской советской литературы. И.Я. Науменко, П.К. Дюбайло, Н.С. Перкин, Академия наук БССР, Минск, 1977, S. 429–446.
1900 births
1944 deaths
Writers from Minsk
Belarusian male poets
Belarusian male writers
Belarusian dramatists and playwrights
20th-century Belarusian poets
20th-century male writers
ვარაზვარდი

ვარაზვარდი — კამბეჩოვანის მთავარი VI საუკუნის II ნახევარში. სუმბატ დავითის ძის თხზულების მიხედვით, ბაგრატიონთა საგვარეულოს ერთ-ერთი შტოს წარმომადგენელი. ვარაზვარდმა და მისმა ძმამ ასამმა ისარგებლეს ირანელთა ბატონობით გამოწვეული უკმაყოფილებით, შაჰის ირანელ მოხელეს ვეზან ხორნაბუჯელს აუჯანყეს კამბეჩოვანის მოსახლეობა, დაიპყრეს კამბეჩოვანი და თვით გამთავრდნენ.
ლიტერატურა
ქართველი მთავრები
Gortsaranayin (Yerevan Metro)

Gortsaranayin (Yerevan Metro)
Gortsaranain is a Yerevan Metro station. It was opened to the public on 11 June 1983.
References
Yerevan Metro stations
Railway stations opened in 1983
1983 establishments in the Soviet Union
იჯარეთი

იჯარეთი
საკუთარი სახელი იჯარეთი შეიძლება აღნიშნავდეს:
იჯარეთი — სოფელი ადიგენის მუნიციპალიტეტში
იჯარეთი — ქართული ხუროთმოძღვრება სოფელ იჯარეთში
Warrior on the Edge of Time

Warrior on the Edge of Time — ჯგუფ Hawkwind-ის რიგით მეხუთე სტუდიური ალბომი. ბრიტანულ ჩარტში მან #13 პოზიციამდე მიაღწია და იყო კოლექტივის მესამე და უკანასკნელი ალბომი, რომელიც აშშ ბილბორდის სიაში მოხვედრილა (#150 პოზიცია). ტექსტების უმეტესობა ეკუთვნის მწერალ მაიკლ მურკოკს. ალბომი ნაწილობრივ ეფუძნება მურკოკის ნაწარმოების კონცეფციას.
სიმღერების სია
რესურსები ინტერნეტში
Collectable Records - ალბომის ყდა
სქოლიო
1975 წლის ალბომები
Hawkwind-ის ალბომები
United Artists Records-ის ალბომები
Atco Records-ის ალბომები
Liberty Records-ის ალბომები
ტეფნახტ I

ტეფნახტ I
შეპსესრე ტეფნახტი (ასევე ტეფნახტი, ტეხნადისი, ტნეფჰაქთოსი) — ძველი ეგვიპტის მეფე (ფარაონი) ოცდამეოთხე დინასტიიდან, რომელიც მეფობდა მესამე გარდამავალი პერიოდის დროს. ტეფნახტმა 7 წელი იმეფა, მისი მმართველობა დაიწყო ძვ.წ. 732 წელს და დასრულდა ძვ.წ. 725 წელს. ფარაონის ტიტულამდე ტეფნახტი იწოდებოდა, როგორც „დასავლეთის დიდი მეთაური“ და „საისის პრინცი“, მოგვიანებით ძალაუფლებით ოცდამეორე დინასტიის უკანასკნელ ფარაონს ოსორკონ IV-ს გაუტოლდა. ტეფნახტი ფაქტობრივად საისის მეორე მმართველი იყო.
რესურსები ინტერნეტში
ფარაონი ტეფნახტი
ეგვიპტის ფარაონები
ეგვიპტის ოცდამეოთხე დინასტიის ფარაონები
ლატვიის საპარლამენტო არჩევნები (1995)

ლატვიის საპარლამენტო არჩევნები (1995) — საბჭოთა კავშირისგან დამოუკიდებლობის მოპოვების შემდეგ მეორე საპარლამენტო არჩევნები ლატვიაში. არჩევნები გაიმართა 1995 წლის 30 სექტემბერსა და 1 ოქტომბერს. არჩევნებში გამარჯვებული გახდა დემოკრატიული პარტია „საიმნიეკსი“.
რესურსები ინტერნეტში
ლატვიის 1995 წლის საპარლამენტო არჩევნების შედეგები
ლატვიის საკანონმდებლო ორგანოს არჩევნები
1995 წლის არჩევნები
ზემო აჩაბეთის წმინდა ესტატეს ეკლესია

ზემო აჩაბეთის წმინდა ესტატეს ეკლესია — არქიტექტურის ძეგლი, საკულტო ნაგებობა ქურთის მუნიციპალიტეტის სოფელ ზემო აჩაბეთში, სოფლის აღმოსავლეთ განაპირას. აგებულია VIII-IX საუკუნეებში.
მცირე ზომის ეკლესია ნაგებია კარგად თლილი ქვიშაქვით, რომელიც შემდეგ შელესილია. სამხრეთიდან და დასავლეთიდან აქვს მინაშენები.
დარბაზული ეკლესია გეგმით კვადრატს უახლოვდება, აღმოსავლეთით სწორკუთხა საკურთხევლით. მასში გაჭრილია თაღოვანი სარკმელი. სარკმლის ორივე მხარეს მაღალი, ღრმა ნიშებია მოთავსებული. კონქი ამოყვანილია აგურის რადიალური რიგებით. გადასვლა აბსიდის სწორი კუთხეებიდან კონქის ნახევარსფეროზე ხდება გვირგვინისებურად დალაგებული აგურით.
აბსიდი დარბაზისაგან გამოყოფილია მკვეთრად გამოწეული პილასტრებით, რომელსაც ტრიუმფალური თაღი ეყრდნობა. დასავლეთ კედლის კუთხეებში ფართო შვერილებია.
არქიტრავული შესასვლელი სამხრეთიდანაა. მინაშენის კედლები შემორჩენილია დაახლოებით 1-2 მეტრის სიმაღლეზე. დასავლეთ მინაშენის აღმოსავლეთ კედელზე და სამხრეთ შესასვლელის ორივე მხარეს კრონშტეინებია. კრონშტეინებს მი-ნაშენების კამარის საბრჯენი თაღები ეყრდნობოდა.
სამხრეთი მინაშენი გახსნილია ერთ მრგვალ სვეტზე დაყრდნობილი თაღედით.
ფასადები სადაა, მხოლოდ აღმოსავლეთი სარკმლის ზემოთ რელიეფური თა-ღია, რომლის ზედა ნაწილში ჯვარია ამოკვეთილი. ფასადის მარცხენა კუთხეში ამოკვეთილია ორი ასომთავრული ასო(ნი). ტექ. მდგ. 1983 წ.
ეკლესიის კამარა და სახურავი დაზიანებულია, კარნიზი მრავალ ადგილას ჩა-მონგრეულია.
ლიტერატურა
შიდა ქართლი, პატარა და დიდი ლიახვის ხეობების არქიტექტურული მემკვიდრეობა, ტ. I, თბ., 2002, გვ. 80-81
Меписашвили Р., Цинцадзе В., "Памятники нагорного характера" (Ачабети). В кн.:"Архитектура нагорной части исторической провинции Грузии - Шида-Картли", Тб., 1975, стр. 104.
ქურთის მუნიციპალიტეტის ტაძრები
ადამიანი, რომელმაც ყველაფერი შეცვალა

ადამიანი, რომელმაც ყველაფერი შეცვალა — რეჟისორ ბენეტ მილერის 2011 წლის ბიოგრაფიული სპორტული დრამა. ფილმი ჰყვება ისტორიას ბეისბოლის მწვრთნელი ბილი ბინისა, რომელმაც გადაწყვიტა მათემატიკურ-სტატისტიკური მეთოდით შეერჩია მოთამაშეები და ასე მოეგო ჩემპიონატი. ფილმმა მიიღო ოსკარის ექვსი მათ შორის საუკეთესო ფილმისთვის და ოქროს გლობუსის ოთხი ნომინაცია.
რესურსები ინტერნეტში
ამერიკული ფილმები
ინგლისურენოვანი ფილმები
2011 წლის ფილმები
ფილმები სპორტის შესახებ
ბიოგრაფიული ფილმები
წიგნებზე დაფუძნებული ფილმები
ბენეტ მილერის ფილმები
ყარალილარი

ყარალილარი — სოფელი აზერბაიჯანში, ბეილაგანის რაიონში. მოსახლეობის რაოდენობა — 870 კაცი.
რესურსები ინტერნეტში
ბეილაგანის რაიონის სოფლები
ჩულუ (ჯაბრაილის რაიონი)

ჩულუ (ჯაბრაილის რაიონი)
ჩულუ — სოფელი აზერბაიჯანში, ზემო ყარაბაღის რეგიონში, ჯაბრაილის რაიონში.
1993 წლის 23 აგვისტოდან ოკუპირებული იყო სომხეთის შეიარაღებული ძალების მიერ. 2020 წლის 28 ოქტომბერს აზერბაიჯანის შეიარაღებულმა ძალებმა სოფელი დაიბრუნეს.
სქოლიო
ჯაბრაილის რაიონის სოფლები
Nohurdüzü

Nohurdüzü (also, Nohurdüzii, Nokhurdyuzi, and Nokhurdyuzyu) is a village in the Quba Rayon of Azerbaijan. The village forms part of the municipality of Yerfi.
References
External links
Populated places in Quba District (Azerbaijan)
Pražského povstání (Prague Metro)

Pražského povstání (Prague Metro)
Pražského povstání is a Prague Metro station on Line C. It is located below Náměstí Hrdinů in the neighbourhood of Pankrác (part of Nusle). The station was opened on 9 May 1974 with the first section of Prague Metro, between Sokolovská and Kačerov.
The station is a sub-surface type with a straight ceiling and depth of the platform under ground level. Its name literally means [station of the] Prague Uprising.
References
Prague Metro stations
Railway stations opened in 1974
1974 establishments in Czechoslovakia
Railway stations in the Czech Republic opened in the 20th century
რიჩარდ არმიტიჯი

რიჩარდ არმიტიჯი
რიჩარდ კრისპინ არმიტიჯი (დ. 22 აგვისტო, 1971) — ინგლისელი მსახიობი. ცნობილია ჯონ თორნტონის როლით სატელევიზიო სერიალში „ჩრდილოეთი და სამხრეთი“. პიტერ ჯექსონის ფილმების სერიაში „ჰობიტი“ ასრულებს თორინ მუხისფარის როლს.
რესურსები ინტერნეტში
ინგლისელი მსახიობები
დაბადებული 22 აგვისტო
დაბადებული 1971
Med.ge

Med.ge - ქართულენოვანი სამედიცინო პორტალი. ძირითადად ორიენტირებულია სამედიცინო სფეროს სპეციალისტებზე, თუმცა ღიაა ფართო მომხმარებლისთვისაც. ინფორმაცია საიტზე განთავსებულია კატალოგებად.
საიტის სტრუქტურაა:
სიახლეები- სიახლეები სამედიცინო სფეროდან;
მედიკამენტები - საქართველოში რეგისტრირებული, დასურათებული, სრული ანოტაციებით;
დაავადებები - განმარტებებითა და დასურათებით;
ექიმები - ინფორმაციები საქართველოში მოღვაწე სპეციალისტებზე და მათი ბლოგები;
კლინიკები - ინფორმაცია საქართველოში არსებული კლინიკების შესახებ
ახალი ლიტერატურა - ახალი სამედიცინო ლიტერატურა;
ფარმაცევტული კომპანიები - კომპანიების საკონტაქტო ინფორმაცია, მედიკამენტების ნუსხა
სტატიები - სამედიცინო სპეციალური და პოპულარული (ფართო მომხმარებელზე ორიენტირებული);
დიეტები - კალორიები, ვიტამინები, გასახდომი დიეტები, სისხლის ჯგუფის მიხედვით დიეტები, ცნობილი ადამიანების დიეტები;
კატალოგი - ინფორმაცია სამედიცინო დაწესებულებებზე, ფარმაკოლოგიურ კომპანიებზე და სხვა.
რესურსები ინტერნეტში
ვებ-პორტალის მისამართი
ქართული ვებ-გვერდები
სამედიცინო ვებ-გვერდები
ქაშუნი

ქაშუნი — სოფელი სომხეთში, სიუნიქის პროვინციაში. მდებარეობს ზღვის დონიდან 1 850 მეტრზე. 2008 წლის მონაცემებით, მოსახლეობა 30 ადამიანს შეადგენდა, სიმჭიდროვე 4.2 ადამიანი კმ²-ზე. ფართობი 7.15 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
სიუნიქის პროვინციის სოფლები
სიმონ ავალიანი

სიმონ ავალიანი
სიმონ ლუკას ძე ავალიანი (დ. 27 მარტი, 1881, ქუთაისი — გ. 12 აგვისტო, 1922, თბილისი) — ქართველი ისტორიკოსი.
ბიოგრაფია
1904 წელს დაამთავრა ოდესის უნივერსიტეტის ისტორიულ-ფილოლოგიური ფაკულტეტი. 1909 წელს იყო ამავე უნივერსიტეტის პრივატ-დოცენტი, მაგრამ მალე დაითხოვეს, როგორც პოლიტიკურად არასაიმედო. 1909–1916 წლებში მასწავლებლობდა ოდესის კერძო სასწავლებელში და თანამშრომლობდა სხვადასხვა გამომცემლობებში.1916–1918 წლებში იყო პეტროგრადის უნივერსიტეტის პრივატ-დოცენტი, 1919 წლიდან თსუ-ს პროფესორი, 1919–1920 წლებში - ფინანსთა მინისტრის ამხანაგი დამოუკიდებელი საქართველოს პირველ მთავრობაში. საქართველოში საბჭოთა ხელისუფლების დამყარების შემდეგ მუშაობდა საგარეო ვაჭრობის კომისარიატში. 1921–1922 წლებში იყო თბილისის პოლიტექნიკური ინსტიტუტის დირექტორი. დაწერილი აქვს 50-მდე შრომა ამიერკავკასიის სოციალურ-ეკონომიკური ისტორიის საკითხებზე.
ქართულ ისტოგრაფიაში ერთ-ერთმა პირველმა შეისწავლა მეცნიერულად 1861 წლის საგლეხო რეფორმის ისტორია ამიერკავკასიაში. ავალიანის გამოკვლევებს დღესაც არ დაუკარგავს მეცნიერული ღირებულება. ავალიანმა თსუ-ში პირველმა წაიკითხა ლექციების კურსი: კოოპერაციის, დასავლეთ ევროპის ეკონომიკის ისტორიის, საქართველოსა და დასავლეთ ევროპაში მიწათმფლობელობის, საქართველოში აგრარული რეფორმის, XIX-XX საუკუნეებში საქართველოს ეკონომიკის ისტორიის, საქართველოს სამთამადნო მრეწველობის და სხვა საკითხებზე.
შრომები
Авалиани С. Земские соборы. 1910
Авалиани С.А. Земские соборы. Литературная история земских соборов. Изд.2-е, испр. и доп. 1916
ლიტერატურა
ქართველი ისტორიკოსები
დაბადებული 27 მარტი
დაბადებული 1881
გარდაცვლილი 12 აგვისტო
გარდაცვლილი 1922
ქუთაისში დაბადებულები
სიმონ
საქართველოს საისტორიო და საეთნოგრაფიო საზოგადოების წევრები
ზეირექის მეჩეთი

ზეირექის მეჩეთი იგივე პანტოკრატორის მონასტერი — მეჩეთი სტამბოლის ფათიჰის რაიონში, გადაჰყურებს ოქროს რქას. იგი შედგება ორი ყოფილი ბიზანტიური ეკლესიისა და სამლოცველოსაგან, რომლებიც გაერთიანებულია და წარმოადგენს შუა ბიზანტიური არქიტექტურის საუკეთესო ნიმუშს კონსტანტინოპოლში. აია-სოფიას შემდეგ, ეს არის ყველაზე დიდი ბიზანტიური რელიგიური ნაგებობა სტამბოლში.
ისტორია
1118-1124 წლებში ბიზანტიის დედოფალმა ირინე უნგრელმა ამ ადგილას ააგო მონასტერი ქრისტე პანტოკრატორის სახელზე. მონასტერი შედგებოდა ეკლესიისგან (რომელიც გახდა მონასტრის მთავარი ეკლესია), ბიბლიოთეკისა და ჰოსპიტალისაგან.
ირინე დედოფლის გარდაცვალების, ანუ 1134 წლის შემდეგ იმპერატორმა იოანე II კომნენოსმა ააგო ღვთისმშობლის ეკლესია არსებული ეკლესიის ჩრდილოეთით. 1136 წლისთვის კომპლექსს დაემატა სამხრეთი ეზო და ორი სამლოცველი მიქაელ მთავარანგელოზის სახელზე, რომელიც გახდა კომნენოსებისა და პალეოლოგოსების დინასტიის მავზოლეუმი. მრავალი სხვა ბიზანტიელი დიდებულის გარდა, აქ დაკრძალულია იმპერატორი იოანე II და მისი ცოლი ირინე და მანუელ I კომნენოსის ცოლი დედოფალი ბერტა ზულცბახელი (ასევე ცნობილი როგორც ირინე).
1204 წლის მეოთხე ჯვაროსნული ლაშქრობის შემდეგ, ლათინთა ბატონობის პერიოდში კომპლექსი ვენეციელი სამღვდელოების ხელში გადავიდა და აქ განთავსდა ღვთისმშობლის ხატი ოდიგიტრია. მონასტერს ლათინთა უკანასკნელი იმპერატორი ბოდუენ II საიმპერატორო სასახლედაც იყენებდა.
პალეოლოგოსების რესტავრაციის შემდეგ მონასტერი კვლავ მართლმადიდებელი ბერების ხელში გადავიდა. მათგან ყველაზე ცნობილი იყო გენადი II სქოლარიოსი, რომელმაც დატოვა პანტოკრატორის მონასტერი და კონსტანტინოპოლის პირველი პატრიარქი გახდა 1453 წელს ოსმალთა დაპყრობის შემდეგ.
კონსტანტინოპოლის დაცემიდან მალევე, მთავარი ეკლესია მეჩეთად გადაკეთდა, ხოლო მონასტერში გარკვეული პერიოდის განმავლობაში მედრესე ფუნქციონირებდა. ოსმალებმა მას მოლა ზეირექის სახელი უწოდეს, აღნიშნული პიროვნება მედრესეში ასწავლიდა. 1471 წელს ფათიჰის კომპლექსში მედრესეს გახსნის შემდეგ, მუსლიმმა სტუდენტებმა მიატოვეს ზეირეკი და ოდესღაც სკოლის მიერ დაკავებული ოთახები გაქრა.
XXI საუკუნის დასაწყისისთვის შენობა ძალიან დაზიანებული, რის შედეგადაც იგი იუნესკომ საფრთხის ქვეშ მყოფი ძეგლების საკონტროლო სიაში შეიყვანა. ვრცელი და ზოგჯერ საკამათო რესტავრაცია დასრულდა და მეჩეთი კვლავ გაიხსნა ლოცვისათვის.
ლიტერატურა
რესურსები ინტერნეტში
Byzantium 1200 | Pantokrator Monastery
სქოლიო
სტამბოლის მეჩეთები
შორაპანი

შორაპანი — დაბა საქართველოში, იმერეთის მხარის ზესტაფონის მუნიციპალიტეტში. დაბაში ფუნქციონირებდა ქარხანა „ელექტროელემენტი“. დაბაში მოქმედებს საჯარო სკოლა.
მდებარეობა
მდებარეობს იმერეთის დაბლობის უკიდურეს აღმოსავლეთ ნაწილში, მდინარეების ყვირილისა და ძირულას ხეობაში (ზღვის დონიდან 170 მ, ზესტაფონიდან 5 კმ), საქართველოს საავტომობილო მაგისტრალ ს1-სა და ხაშური-სამტრედიის სარკინიგზო ხაზზე. დაბაში არის საჯარო სკოლა. დაბაში არის საექიმო ამბულატორია.
ისტორია
შორაპანი დასახლებულია ანტიკური ხანიდან. უძველესი წერილობითი ცნობა ეკუთვნის სტრაბონს (ძვ. წ. I — ახ. წ. I სს). ციხე-ქალაქი შორაპანი — სარაპანისი ცნობილია კოლხეთის ისტორიაში, როგორც დიდი ნავსადგური, რომელიც მდებარეობდა მდინარე ყვირილაზე. იგი წარმოადგენდა სავაჭრო საქონელის საწყობს. აქვე იკრიბებოდნენ ვაჭრები, რომლებიც აღებ-მიცემობას აწარმოებდნენ აღმოსავლეთისა და დასავლეთის ქვეყნებს შორის. სტრაბონის მოწმობით, მდინარე ფაზისში დადიოდნენ გემები სარაპნის ციხემდე, რომელსაც თავისი სიდიდით შეეძლო მთელი ქალაქის მცხოვრებთა დატევა. ვახუშტი ბაგრატიონის მიხედვით VIII ს-ის დასასრულს იგი არგვეთის საერისთავოს ცენტრს წარმოადგენდა. გვიანდელ ფეოდალურ ხანაში იყო მცირე ქალაქი განვითარებული ვაჭრობით. შემორჩენილია ქართული ხუროთმოძღვრების ძეგლი — შორაპნის ციხე. შორაპნის ციხესიმაგრე ლეონტი მროველის (XI ს) ცნობით აგებულია ძველი წელთაღრიცხვის III საუკუნეში ქართლის მეფე ფარნავაზ I-ის მიერ.
1846-1930 წლებში იყო შორაპნის მაზრის ცენტრი. შორაპნის მაზრა მოიცავდა დღევანდელი საჩხერის, ზესტაფონისა და ხარაგაულის მუნიციპალიტეტების ტერიტორიებს. XIX საუკუნის მიწურულს აშენდა რკინიგზის სადგურის შენობა და რკნიგზელთა საცხოვრებელი კორპუსი. ამ პერიოდშია გაშენებული რკინიგზის თანამშრომელთა საცხოვრებელი უბანი. ის სადგურის სიახლოვესაა განლაგებული და შენარჩუნებული აქვს პირვანდელი გეგმარება. უბანი აერთიანებს საცხოვრებელ და საზოგადოებრივი დანიშნულების შენობებს: სკოლა, ამბულატორია, საბავშვო ბაღი და დრამატული წრის შენობა. საცხოვრებელი კორპუსები XIX საუკუნის მიწურულს სადგურის შენობასთან ერთად რკინიგზის მომსახურე პერსონალისთვის უნდა ყოფილიყო აშენებული. 1938 წელს შორაპანს მიენიჭა დაბის სტატუსი. 1909 წელს აშენდა შორაპნის სკოლის შენობა.
დემოგრაფია
2014 წლის აღწერის მონაცემებით დაბაში ცხოვრობს 1258 ადამიანი.
ლიტერატურა
სქოლიო
იმერეთის მხარის დაბები
Astronomische Nachrichten

Astronomische Nachrichten — ერთ-ერთი პირველი საერთაშორისო ჟურნალი ასტრონომიის დარგში. ჟურნალი დაარსდა 1821 წელს გერმანელი ასტრონომის, ჰაინრიხ კრისტიან შუმახერის მიერ.
რესურსები ინტერნეტში
ოფიციალური საიტი
ასტრონომიის ჟურნალები
გამოცემები დაარსებული 1821 წელს
ასტრონომიის ისტორია
გერმანიის ჟურნალები
Neivamyrmex graciellae

Neivamyrmex graciellae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს..
სქოლიო
ჭიანჭველები
ბილნა (მრავალმნიშვნელოვანი)

ბილნა (მრავალმნიშვნელოვანი)
ბილნა შეიძლება აღნიშნავდეს:
ბილნა — სოფელი აზერბაიჯანში, იარდიმლის რაიონი
ბილნა — სოფელი აზერბაიჯანში, ლერიქის რაიონი
გავლაზე აყვანა

გავლაზე აყვანა — ჭადრაკში მოწინააღმდეგის იმ პაიკის აყვანა, რომელიც საწყისი პოზიციიდან დაწინაურებულია ორი უჯრით და დგას მეორე მხარის პაიკის გვერდით (ერთ ჰორიზონტალზე). საჭადრაკო პრაქტიკაში ეს წესი შემოღებულია XV საუკუნის ბოლოს. მოქმედებს მხოლოდ საპასუხო სვლისას (სხვა სვლის გაკეთების შემდეგ გავლაზე აყვანა აღარ დაიშვება): ამ დროს მოწინააღმდეგის პაიკი აჰყავთ ისე, რომ თითქოს ის მანამდე წინ გადმოვიდა არა 2 სვლით, არამედ 1-ით. მაგალითად, შავების d7—d5 სვლის დროს, f5 უჯრაზე მდგომ თეთრ პაიკს შეუძლია აიყვანოს იგი გავლაზე (f5xd6) [იხ. ანიმაცია 1]. გავლაზე აყვანა გამოიყენება პოზიციური უპირატესობის მოსაპოვებელი ბრძოლის რიგ შემთხვევებში [იხ. ანიმაცია 2].
სქოლიო
ჭადრაკის წესები
საჭადრაკო ტერმინოლოგია
ფილიპსბურგი

ფილიპსბურგი — ქალაქი გერმანიაში, ბადენ-ვიურტემბერგის მიწაზე.
ექვემდებარება კარლსრუეს ადმინისტრაციულ ოლქს. შედის კარლსრუეს რაიონის შემადგენლობაში. მოსახლეობა შეადგენს 12 418 ადამიანს (2010 წლის 31 დეკემბრის მონაცემებით). ფართობი — 50,56 კმ². ოფიციალური კოდი — 08 2 15 066.
ქალაქის ისტორია
1632 წლამდე ქალაქს ეწოდებოდა უდენჰაიმი. 1371—1803 წლებში წარმოადგენდა შპეიერის სამთავრო-საეპისკოპოსოს დედაქალაქს.
რესურსები ინტერნეტში
ოფიციალური გვერდი
სქოლიო
გერმანიის ქალაქები
კოტე ყუბანეიშვილი

კოტე ყუბანეიშვილი
კონსტანტინე (კოტე) თეიმურაზის ძე ყუბანეიშვილი (დ. 20 დეკემბერი, 1951, თბილისი) — ქართველი პოეტი და მთარგმნელი.
დაიბადა მხატვარ თეიმურაზ ყუბანეიშვილის და მუსიკის პედაგოგ ნინო დვალის ოჯახში. დაამთავრა თბილისის სახელმწიფო უნივერსიტეტის ფიზიკა-მათემატიკის ფაკულტეტი და გორის პედაგოგიური ინსტიტუტი. 1970-იან წლებში სასჯელს იხდიდა მკვლელობის ბრალდებით. 1980-იანი წლებში მუშაობდა საშუალო სკოლის მასწავლებლად თბილისსა და ჭერემში (გურჯაანის რაიონი). ამავე პერიოდში დაიწყო ლექსების წერა. 1980-იანი წლების ბოლოს მჭიდროდ იყო დაკავშირებული ქართველ დიზაინერთა და ალტერნატიული მუსიკის შემოქმედებით ჯგუფებთან. მუშაობდა მიმომხილველად გაზეთებსა და რადიოში. 1989 წელს ირაკლი ჩარკვიანთან თანამშრომლობით გამოიცა მისი პირველი წიგნი „რეაქტიული კლუბი“, რომელიც „მიწისქვეშა პოეზიის“ კონცეფციის პირველი ნიმუშია საქართველოში.
ყუბანეიშვილს გამოქვეყნებული აქვს 15-მდე პოეტური კრებული. მისი პოეზია სოციალური, ხშირად სატირული ხასიათისაა, ეპატაჟური ელემენტებით. ცნობილია ლექსის კითხვის არტისტული და ექსცენტრული მანერით, რამაც პოპულარობა მოუტანა. საკუთარი პოეზიის გარდა, გამოქვეყნებული აქვს თარგმანები, მათ შორის, „შექსპირის სონეტები“ (1995), „გერმანული ხალხური ბალადები“ (1996), „ვერცხლის საუკუნე. რუსული პოეზია“ (1999), კურტ შვიტერსის „ანნა ბლუმი“ (2001), რადიარდ კიპლინგის რჩეული პოეზია (2002) და სხვ. სხვადასხვა წლებში შექმნილი აქვს ლოზუნგები სახელმწიფო, არასამთავრობო და კერძო ორგანიზაციებისთვის; ხშირად მონაწილეობს დემოკრატიისა და თავისუფლების სახელით გამართულ ღონისძიებებში.
ბიბლიოგრაფია
უბიძინენიე : ლექსები (ავტორი). - თბილისი, 2019. - 128გვ.
სვეტური პოეზია (ავტორი). - თბილისი, 2012. - 112გვ.
Made in Maidan : ლექსები / Kotebook (ავტორი). - თბილისი, 2010. - 194გვ.
ლექსები (ავტორი). - თბილისი, Made in Maidan, თობალისი, 2009. - 68გვ.. - ISBN: 9789941405761
რაშავორერა = RussiaWarEra : პოემები, ლექსები (ავტორი). - თბილისი, Made in Maidan, თობალისი, 2009. - 110გვ.. - ISBN: 9789941405563
ძალა გართობაშია : ლექსები (ავტორი). - თბილისი, 2008. - 249გვ.. - ISBN: 9789941006944
თარგმანები (ავტორი). - თბილისი, 2008. - 176გვ.. - ISBN: 9789941006951
დამოუკიდებილობა : ლექსები (ავტორი). - თბილისი, თობალისი, 2000. - 48გვ.
კოტესტროფები (ავტორი). - თბილისი, 1999. - 48გვ.
ლიტერატურა
ქართველი პოეტები : ენციკლოპედია / შეადგინა ალექსანდრე ელერდაშვილმა.- თბ.,2021.-გვ.332.
რესურსები ინტერნეტში
ყუბანეიშვილი კოტე. „ბიბლიოვიკი“.
ლომიძე, გაგა. პოსტსაბჭოთა ქართული მწერლობა კულტურული გლობალიზაციის პირისპირ. პროგრამა „ირბახი“.
დაბადებული 20 დეკემბერი
დაბადებული 1951
კოტე
თბილისში დაბადებულები
ქართველი პოეტები
ქართველი მთარგმნელები